CELEX: C2007/283/19
Language: et
Date: 2007-11-24 00:00:00
Title: Kohtuasi C-394/07: Eelotsusetaotlus, mille esitas Corte d'apello di Milano (Itaalia) 22. augustil 2007  — Marco Gambazzi versus DaimlerChrysler Canada Inc., CIBC Mellon Trust Company

24.11.2007   
            
            
               ET
            
            
               Euroopa Liidu Teataja
            
            
               C 283/11
            
         Eelotsusetaotlus, mille esitas Corte d'apello di Milano (Itaalia) 22. augustil 2007 — Marco Gambazzi versus DaimlerChrysler Canada Inc., CIBC Mellon Trust Company
   (Kohtuasi C-394/07)
   (2007/C 283/19)
   Kohtumenetluse keel: itaalia
   Eelotsusetaotluse esitanud kohus
   Corte d'apello di Milano.
   Põhikohtuasja pooled
   
      Hageja: Marco Gambazzi
   
      Kostja: DaimlerChrysler Canada Inc., CIBC Mellon Trust Company
   Eelotsuse küsimused
   
               1.
            
            
               Kas selle riigi kohus, kus kohtuotsuse täitmist taotletakse, võib Brüsseli konventsiooni artikli 27 punktis 1 sätestatud avaliku korra klausli alusel võtta arvesse seda, et selle riigi kohus, kus otsus tehti, keelas kohtuvaidluse algatanud ja kaotanud poolel ennast kaitsta võttes vastu eespool kirjeldatud välistamismeetme (debarment);
            
         
               2.
            
            
               või on selle sätte, koostoimes Brüsseli konventsiooni artiklitest 26 jj tulenevate põhimõtetega, mis käsitlevad vastastikust tunnustamist ja kohtuotsuste täitmist ühenduses, tõlgendusega vastuolus, kui siseriiklik kohus loeb avaliku korraga vastuolus olevaks nimetatud konventsiooni artikli 27 punkti 1 tähenduses sellise tsiviilmenetluse, milles ühel poolel keelatakse kaitseõiguste teostamine kohtu võetud välistamismeetmega seetõttu, et nimetatud pool ei järginud kohtu määrust?